เงินฝากพิเศษจ่ายดอก1.8% นครหลวงขยับ
&nbsp;
18 ส.ค. 2554

โพสต์ทูเดย์ — ธนาคารนครหลวงไทย คลอดเงินฝากประจำพิเศษ 11 เดือน ให้ดอกเบี้ยรายเดือน 1.80% ต่อปี โดยเดือนที่ 16 รับอัตราดอกเบี้ย 1.20% ต่อปี เดือนที่ 711 รับอัตราดอกเบี้ย 1.80% ต่อปี ฝากขั้นต่ำ 5 หมื่นบาท ไม่จำกัดวงเงินรวมสูงสุด เปิดให้บริการจนถึงสิ้นเดือนเมษายน 2553 เท่านั้น 
นายชัยวัฒน์ อุทัยวรรณ์ ประธานเจ้าหน้าที่บริหารและกรรมการผู้จัดการใหญ่ ธนาคารนครหลวงไทย เปิดเผยว่า ธนาคารเปิดให้บริการ “เงินฝากประจำพิเศษ 11 เดือน” แบบมีสมุดคู่ฝาก จ่ายดอกเบี้ยรายเดือนทุกเดือนจนครบกำหนด โดยผู้ฝากจะได้รับอัตราดอกเบี้ยสูงสุด 1.80% ต่อปี โดยเดือนที่ 16 จะได้รับอัตราดอกเบี้ย 1.20% ต่อปี และเดือนที่ 711 จะได้รับอัตราดอกเบี้ย 1.80% ต่อปี ฝากขั้นต่ำ 5 หมื่นบาทขึ้นไป ไม่จำกัดวงเงินรวมสูงสุด โดยยังสามารถใช้บัญชีดังกล่าวเป็นหลักประกันสินเชื่อได้อีกด้วย 
ทั้งนี้ ผู้ฝากต้องมีบัญชีเงินฝากออมทรัพย์ที่เปิดไว้กับสาขาในเขตสำนักหักบัญชีเดียวกันกับสาขาเจ้าของบัญชีเงินฝากประจำพิเศษ 11 เดือน เพื่อรองรับการโอนดอกเบี้ย และเมื่อครบกำหนดระยะเวลาการฝาก ธนาคารจะทำการฝากยอดต้นเงินฝากดังกล่าวต่อเป็นบัญชีเงินฝากประจำ 3 เดือนให้อัตโนมัติ โดยให้บริการถึงวันที่ 30 เม.ย.นี้ 
“เราต้องการเพิ่มทางเลือกให้กับลูกค้าและสอดคล้องกับนโยบายในการเสนอผลิตภัณฑ์เงินฝากประจำพิเศษที่มีดอกเบี้ยจูงใจให้ผลตอบแทนอย่างต่อเนื่อง โดยตลอดจนเพื่อให้สอดคล้องกับการแข่งขันด้านเงินฝากในปัจจุบัน คาดว่าจะสามารถระดมเงินฝากได้ประมาณ 1.5 หมื่นล้านบาท”โดยในช่วงไตรมาสแรกของปีนี้ ธนาคารได้เปิดให้บริการผลิตภัณฑ์เงินฝากรวมแล้ว 3 บริการ ได้แก่ บริการ “เงินฝากออมทรัพย์บุฟเฟต์ ปี 2553” ซึ่งเป็นโครงการเงินฝากออมทรัพย์แบบพิเศษที่ลูกค้าจะได้รับสิทธิประโยชน์พิเศษเพิ่มเติม ได้แก่ การรับดอกเบี้ยพิเศษเพิ่มอีก 0.25% จากอัตราดอกเบี้ยออมทรัพย์ปกติ และการรับสิทธิ์ในการชิงรางวัลรายไตรมาสรวม 4 ครั้ง ซึ่งจะสิ้นสุดโครงการในเดือนธันวาคม 2553 นี้ บริการ “เงินฝากประจำ 2 เทศกาลความสุข ประเภท 12 เดือน และ 24 เดือน” รับเทศการตรุษจีนและวันวาเลนไทน์ในเดือนกุมภาพันธ์ 2553 และบริการ “เงินฝากประจำพิเศษ 3 เดือน” สำหรับลูกค้าที่ร่วมทำบุญซื้อสลากบำรุงกาชาดไทยของธนาคารในงานกาชาดประจำปี 2553 โดยธนาคารมีแผนการออกผลิตภัณฑ์เงินฝาก เพื่อตอบสนองความต้องการของลูกค้าอย่างต่อเนื่องตลอด นายชัยวัฒน์ กล่าว